cyanic-selkie/wikianc huggingface dataset:
பாபிரஸ்
பாபிரஸ் (Papyrus)  பண்டைய எகிப்தில், கிமு முவாயிரம் ஆயிரமாண்டில்,  நைல் ஆற்றின் கழிமுகத்தின்  சதுப்பு நிலத்தில் விளையும் பாபிரஸ் எனும்  நாணல் போன்ற செடிகளின் தண்டுகளைப் பிழிந்தெடுத்த வெள்ளைப் பசை போன்ற கூழிலிருந்து தயாரிக்கப்படும் தடித்த காகிதம் போன்ற எழுது பொருளாகும். இந்த தடித்த காகிதத்தை எகிப்தியர்கள் பாபிரஸ் என்றழைத்தனர்.
இந்த தடிமனான பாபிரசில், எகிப்திய மன்னர்களின் வரலாற்று குறிப்புகள், கணிதக் குறிப்புகள், மருத்துவக் குறிப்புகள் மற்றும் பிரமிடு குறிப்புகள் எழுதிவைத்து சேமித்தனர். பாபிரஸ் காகிதத்தில் எழுதப்பட்ட ஆவணச் சுருள்கள் சுருட்டி வைத்து பயன்படும் வகையில் இருந்தது.
எகிப்தின் துவக்க கால அரசமரபுகளில் முதன்மையான முதல் வம்சத்தினரின் ஆட்சிக் காலத்தில் (கிமு 3150 கிமு – கிமு 2686) நைல் ஆற்றின் கழிமுகத்தின் சதுப்பு நிலத்தில் விளையும் பாபிரஸ் எனும் நாணல் போன்ற செடிகளை கூழ் செய்து காகிதம், காலணிகள் தரை விரிப்பு, கயிறு மற்றும் கூடைகள் தயாரித்தனர்.
பெயர்க் காரணம்
எகிப்தின் பாபிரஸ் எனும் புதர்ச்செடிகளிலிருந்து, காகிதம் தயாரிக்கப்பட்டதால், காகிதத்திற்கு பாபிரஸ் எனப்பெயராயிற்று. கிரேக்க மற்றும் லத்தீன் மொழிச் சொல்லிருந்து பாபிரோஸ் (papyros) எனும் சொல் ஆங்கில மொழிக்கு வந்தது.
மேலும் படிக்க
பகுப்பு:எகிப்தின் தொல்பொருட்கள் பகுப்பு:எழுதுபொருட்கள் பகுப்பு:எகிப்திய நாகரிகம்
பச்சமலை
பச்சமலை மரவள்ளி கிழங்கு முக்கியப் பயிராகப் பயிரிடப்படுகிறது. இம்மலையின் தொடர்ச்சியாக மண்மலை ஓன்றும் உள்ளது. பச்சமலை பகுதி 527.61 சதுர கீ.மீ. பரப்பளவு கொண்டது. இம்மலைப்பகுதியில் 35 காப்பு காடுகள் 19,075 எக்டேர் நிலப்பரப்பில் உள்ளன. இந்த மலை, கடல் மட்டத்திலிருந்து 160 முதல் 1,072 மீட்டர் உயரத்திலுள்ளது. இப்பகுதியில் 154 விதமான பறவையினங்களும்,135 விதமான பட்டாம்பூச்சி வகைகளும், சுமார் 50 மான் வகைகளும் வாழ்கின்றன. இதற்கு அருகே உள்ள சோலைமதி காப்புக் காட்டில் இந்திய சாம்பல் அணில்கள் காணப்படுகின்றன. மேலும் காட்டுப்பூனை, மரநாய், மலைப்பல்லி, மயில், குரங்கு, பறவைகளைக் கொல்லும் சிலந்தி, கண்ணாடி விரியன் பாம்பு ஆகிய உயிரினங்கள் இங்கு வாழ்கின்றன. இந்த மலையில் மழைக்காலத்தில் பெருக்கெடுக்கும் பெரியபக்களம், கோரையாறு அருவிகள் உள்ளன. இம்மலையில் ஏறுவதற்கு கணபாடி-கன்னிமார்சோலை பாதை, கணபாடி-ராமநாதபுரம் பாதை ஆகிய இரு பாதைகள் உள்ளன . அண்மையில் பச்சமலைப் பகுதியைச் சுற்றுலாத் தலமாக மேம்படுத்த தமிழக அரசு நிதி ஒதுக்கீடு செய்துள்ளது
மேற்கோள்கள்
பகுப்பு:திருச்சி மாவட்ட சுற்றுலாத் தலங்கள்
பக்தியார் கில்ஜி
பக்தியார் கில்ஜி (Muhammad bin Bakhtiyar Khilji) (இறப்பு: 1206), ஆப்கானித்தானில் பிறந்த துருக்கி இனத்தவர் ஆவார். தில்லி சுல்தான் குத்புத்தீன் ஐபக்கின் ஒரு பெரும் படையின் தலைவர் ஆவார். இவரது படையினர் நாளந்தா பல்கலைக்கழகத்தை எரித்து சிதைத்தனர்.
எழுச்சி
ஆப்கானித்தானின் துருக்கிய படைத் தலைவரான பக்தியார் கில்ஜி, 1193ல் தில்லி சுல்தான் குத்புத்தீன் ஐபக்கின் ஒரு சிறு படைப்பிரிவுக்கு தளபதியாக இருந்தார்.
பின்னர் அயோத்தி நவாப், பக்தியார் கில்ஜிக்கு தற்கால மிர்சாப்பூரின் ஆளுநராக நியமித்தார். வலிமை மிக்கப் படைகளை திரட்டிக் கொண்டு, மிர்சாப்பூரின் அருகில் உள்ள பகுதிகளை கைப்பற்றினார்.
படையெடுப்புகள்
பக்தியார் கில்ஜி 1193ல், தற்கால பிகார் மாநிலத்தில் இருந்த நாளந்தா பல்கலைக்கழகம் மற்றும் விக்கிரமசீலாவின் கல்விக் கூடங்களை தீயிட்டு எரித்தார். Bakhtiyar Khilji.
1203ல் பிகாரை கைப்பற்றிய பின்னர், வங்காளத்தை ஆண்ட சென் பேரரசர் இலக்குமன சென் மீது படையெடுத்து, அதன் தலைநகரான நவதீபத்தை கைப்பற்றினார். பின்னர் தற்கால மேற்கு வங்காளத்தின் தேவகோட், கௌர் போன்ற நகரங்களைக் கைப்பற்றினார்.
திபெத் மீதான படையெடுப்பும், மறைவும்
பக்தியார் கில்ஜி, 1206ல் இந்தியாவையும், திபெத்தையும் இணைக்கும் பட்டுப் பாதையை கைப்பற்ற, ஆயிரக்கணக்கான போர் வீரர்களுடன், திபெத்தின் சும்பி பீடபூமி மீது போர் தொடுத்தார். போரில் திபெத்திய போர் வீரர்களுடன் தோற்ற பக்தியார் கில்ஜி, நூறு படை வீரர்களுடன் மட்டும் வங்காளத்தின் தேவகோட் நகரத்திற்கு திரும்பினார். பக்தியார் கில்ஜி,  தேவகோட் நகரத்தில் தங்கியிருந்த போது, அலி மர்தன் எனும் வங்காள படைத் தலைவரால் கொலை செய்யப்பட்டார்.
வெளி இணைப்புகள்
பகுப்பு:1206 இறப்புகள் பகுப்பு:வங்காளதேச வரலாறு பகுப்பு:ஆப்கானித்தான் நபர்கள் பகுப்பு:தில்லி சுல்தானகம் பகுப்பு:இந்திய வரலாறு
மாணவர்
link=https://upload.wikimedia.org/wikipedia/commons/thumb/1/19/High_school_students%2C_SAS_Pudong.jpg/280px-High_school_students%2C_SAS_Pudong.jpg|thumb|2017, சீனாவின் [[சாங்காய் நகரில் உள்ள ஒரு சர்வதேச பள்ளியில் வெவ்வேறு தேசங்களைச் சேர்ந்த மாணவர்கள். இந்தப் பள்ளியில் பள்ளிச் சீருடை இல்லை.]]
மாணவர் (Student) என்பவர் முதன்மையாக ஒரு பள்ளி அல்லது பிற கல்வி நிறுவனத்தில் கல்வி பயிலும் ஒருவரைக் குறிப்பதாகும்.
link=https://upload.wikimedia.org/wikipedia/commons/thumb/6/62/Karenko_girls_high.jpg/280px-Karenko_girls_high.jpg|thumb|280x280px| ஜப்பானிய ஆட்சியின் போது தைவான் பள்ளி மாணவிகள், 1927இல்
சிங்கப்பூர்
சிங்கப்பூரில் ஆறு வருட ஆரம்பப் பள்ளிக் கல்வி கட்டாயமாகும்.
சான்றுகள்
பகுப்பு:கல்வி
களிமண் பலகை
களிமண் பலகைகள் (Clay tablets) பண்டைய மெசொப்பொத்தேமியாவில், கிமு 5,000 முதல் முக்கிய குறிப்புகள் எழுவதற்கு களிமண் பலகைகள் எழுது கருவியாகப் பயன்படுத்தப்பட்டது.
பச்சை களிமண்னை, செவ்வக வடிவில் அமைத்து, அதில் எழுத்தாணியால் மருத்துவக் குறிப்புகள், வம்ச மன்னர்கள் பெயர், சுமேரிய கடவுள்கள் பெயர், போர் வெற்றிக் குறிப்புகள், சமயச் சின்னங்கள், கடவுள் உருவங்கள், அரச முத்திரைகள் பதித்து பின்னர், நீரில் கரையால் இருக்க, களிமண் பலகைகளை சூரிய ஒளியிலோ அல்லது செங்கல் சூளையிலோ இட்டு வலுப்படுத்தினர்.
பண்டைய அண்மை கிழக்கின் நகரங்களில் வாழ்ந்த சுமேரியர்களும், பின்னர் வந்த பாபிலோனியர்களும் பின்னர் மற்றவர்களும், களிமண் பலகைகளில், தங்களது குறிப்புகளை ஆப்பெழுத்தில் எழுதினர்.
வெளி இணைப்புகள்
பகுப்பு:பண்டைய வரலாறு பகுப்பு:மெசொப்பொத்தேமியாவின் வரலாறு பகுப்பு:எழுதுபொருட்கள் பகுப்பு:தொல்பொருட்கள்
பேபி ஏரியல்
ஏரியல் ரெபேக்கா மார்ட்டின் (ஆங்கிலம்:Ariel Rebecca Martin பிறப்பு நவம்பர் 22, 2000), இவர் பேபி ஏரியல் என அனைவராலும் அழைக்கப்படுகிறார். இவர் அமெரிக்காவை சேர்ந்த பாடகி ஆவார் மேலும் இவரது நிகழ்ப்படங்கள் சமூக ஊடகங்களில் உள்ளது. பேபி ஏரியல் சமூக ஊடகங்களில் உள்ள பிரபலமான நபர்களில் ஒருவராவார்.
தொழில்
ஏரியல் மே மாதம் 2015 ஆம் ஆண்டு தனது பங்களிப்பை மியூசிக்கலி சமூக ஊடகத்தில் தனது நிகழ்ப்படத்தை பதிவேற்றம் செய்தார். 2018 ஆம் ஆண்டுவாக்கில் இவரை சுமார் 26 மில்லியன் மக்கள் மியூசிக்கலி என்ற சமூக ஊடகத்தில் பின்தொடர்ந்தனர். இன்ஸ்ட்டாகிராம் என்னும் ஒரு சமூக ஊடகத்தில் சுமார் 9 மில்லியன் மக்கள் பின்தொடர்கிறார்கள். யூடியூப்பில் 2.9 மக்களும் டுவிட்டரில் 1 மில்லியன் மக்களும் மற்றும் முகநூல் பக்கத்தில் 280000 மக்கள் பின்தொடர்கின்றனர்.
மேற்கோள்கள்
பகுப்பு:2000 பிறப்புகள் பகுப்பு:வாழும் நபர்கள் பகுப்பு:அமெரிக்கர்கள்
அல்லிக்குட்டை
அல்லிக்குட்டை என்ற இந்த ஊர் சேலம் மாவட்டத்தின் கிழக்கு பகுதியில் அமைந்துள்ளது. இது நெசவு தொழில் செய்பவர்கள் நிறைந்த பகுதியாகும். அம்மாப்பேட்டைக்கு மிக அருகில் அமைந்துள்ளது. இங்கு செயல்படும் ஊராட்சி ஒன்றிய நடுநிலைப் பள்ளியானது மிக பழைமையான பள்ளியாகும். தற்போது இங்கு ஏறக்குறைய 300 மாணவர்கள் படித்துவருகிறார்கள்.
யாழ்ப்பாண முஸ்லிம்கள் வரலாறும் பண்பாடும் (நூல்)
யாழ்ப்பாண முஸ்லிம்கள் வரலாறும் பண்பாடும் என்பது யாழ்ப்பாண முஸ்லிம்களின் வரலாற்றையும் அவர்களது தனித்துவமான பண்பாடுகளையும் எடுத்துக் கூறுகின்ற ஒரு நூல் ஆகும். யாழ்ப்பாணம் ஒஸ்மானியாக் கல்லூரியில் ஆசிரியராக இருந்த எம். எஸ். அப்துல் ரகீம் இந்த நூலை எழுதியுள்ளார். யாழ்ப்பாண முஸ்லிம்களின் வரலாறு, பண்பாடு என்பவை பற்றி முறையான ஆய்வுகள் வெளிவராத நிலையில் இந்நூல் இவ்விடயம் குறித்த முன்னோடி முயற்சிகளுள் ஒன்று.
நோக்கம்
"தன் பெற்றோரை எப்படி ஒருவன் நன்கறிந்திருக்க விரும்புவானோ அதே போன்று தன் சமூகத்தின் சரித்திரத்தை உணர்ந்திருத்தல் அத்தியாவசியம். பாரம்பரியம் அறிந்த சமுதாயம்தான் கண்ணியத்தைக் காப்பாற்றி அதற்காகத் தொடர்ந்தும் உழைத்துவரும்." என்று இந்நூலுக்கு முன்னுரை எழுதிய இலங்கையின் அப்பீல் நீதிமன்ற நீதியரசராக இருந்த எம். எம். அப்துல்காதிறு குறிப்பிட்டுள்ளார். இந்தக் கருத்தின் அடிப்படையிலேயே இந்த நூலாசிரியரின் நோக்கமும் இருந்துள்ளது என்பது, "நமக்கு ஒரு வரலாறு வேண்டும் என்ற அவாவினால் எடுத்த முயற்சியின் பெறுபேறே இது" என அவர் குறிப்பிடுவதில் இருந்து அறிந்துகொள்ள முடிகிறது.
உள்ளடக்கம்
நூலின் தலைப்புக்கு ஏற்ப இது வரலாறு, பண்பாடு என இரண்டு பகுதிகளாகப் பிரிக்கப்பட்டுள்ளது. வரலாறு கூறும் முதற்பகுதி ஐந்து காலப் பகுதிகளில் யாழ்ப்பாணத்து முஸ்லிம்களின் வரலாற்றை எடுத்துரைக்கிறது. இப்பகுதியில் அடங்கிய துணைப் பிரிவுகள் வருமாறு: யாழ்ப்பாணத்து முஸ்லிம்களின் பண்பாடு பற்றி விளக்கும் பகுதி பின்வருமாறு பிரிக்கப்பட்டுள்ளது:
நூல் கூறும் சில கருத்துக்கள்
இலங்கையில் முஸ்லிம்களின் வரலாற்று பற்றி ஆராந்த பலர் இலங்கையில் முஸ்லிம் குடியேற்றங்கள் முதன் முதலாக இலங்கையின் மேற்குப் பகுதியிலேயே உருவாகின என்பர். இதற்கு மாறாக, முஸ்லிம்கள் முதலில் யாழ்ப்பாணப் பகுதியிலேயே குடியேறியிருக்க வேண்டும் என்னும் கருத்தை நூலாசிரியர் முன்வைத்துள்ளார்.
இவற்றையும் பார்க்கவும்
பகுப்பு:இலங்கையின் வரலாற்று நூல்கள் பகுப்பு:ஈழத்து வரலாற்றியல் தமிழ் நூல்கள் பகுப்பு:1979 தமிழ் நூல்கள்
பெப்பர்ஸ் தொலைக்காட்சி
பெப்பர்ஸ் தொலைக்காட்சி என்பது அக்டோபர் 9, 2011 அன்று ஆரம்பிக்கப்பட்ட ஒரு செயற்கைக்கோள் பொழுதுபோக்கு தொலைக்காட்சி ஆகும். சென்னையை தலைமையிடமாக வைத்து இயக்கம் இந்த தொலைக்காட்சி பெப்பர்ஸ் மீடியா பிரைவேட் லிமிடெட் என்ற நிறுவனத்திற்கு சொந்தமானது. இந்த தொலைக்காட்சியில் இளைஞர்களுக்கு கவரும் வகையிலான நிகழ்ச்சிகளை தயாரித்து ஒளிபரப்பு செய்கின்றது.
வெளி இணைப்புகள்
பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:2015-இல் உருவாக்கப்பட்ட அமைப்புகள் பகுப்பு:தமிழ் மகிழ்கலை தொலைக்காட்சி அலைவரிசைகள்
மூழிக்குளம் கொச்சுகுட்டன் சாக்கியர்
ஆரம்ப ஆண்டு
1928 ஆம் ஆண்டில், தென்னிந்திய மாநிலமான கேரளாவின் திருச்சூர் மாவட்டத்தில், இரிஞ்ஞாலகுடாவுக்கு அருகிலுள்ள ஒரு சிறிய குக்கிராமமான அம்மனூரில், கூடியாட்டக் கலைஞர்களின் குடும்பத்தில் பிறந்த இவர் தனது குடும்பத்தினரிடமிருந்து கலை வடிவத்தில் தனது ஆரம்பகால பயிற்சியைப் பெற்றார். புகழ்பெற்ற கூடியாட்டக் கலைஞரும், பத்ம பூசண் விருது பெற்றவருமான அம்மனூர் மாதவ சாக்கியர் இவரது உறவினர் ஆவார். பின்னர் இருவரும், புதிய பள்ளியை உருவாக்கினர். இது 'கூடியாட்டத்தின் அம்மனூர் பாரம்பரியம்' என்று பிரபலமாக அறியப்படுகிறது.
கேரளாவின் பாரம்பரிய கலை வடிவங்களை ஊக்குவிக்கும் ஒரு நிறுவனமான மார்கி, 1981ஆம் ஆண்டில் அவர்களின் கூடியாட்டப் பயிற்சி மையத்தைத் தொடங்கியபோது, இவர் அதன் முதல் குருவாக ஆனார். இந்த நிறுவனம் பல ஆர்வமுள்ள கலைஞர்களுக்கு பயிற்சியளித்தது.
குடும்பம்
thumb| நேபாதியாவில் [[இராவணன்|இராவணனாக மார்கி மது ]] சாக்கியருக்கு, மார்கி சஜீவ் நாராயண சாக்கியர் மற்றும் மார்கி மது என்ற இரு மகன்கள் இருக்கின்றனர். இவர்கள் இருவரும் கலை வடிவத்தின் வெளிப்பாட்டாளர்களாக இருக்கின்றனர்.
விருது
1998 ஆம் ஆண்டில், இவர் கூடியாட்டத்தில் சிறந்து விளங்கும் மையமான நேபாதியாவில் தலைமை ஆசிரியரகச் சேர்ந்தார். மேலும் அந்த நிறுவனத்துடன் கடைசி வரை தொடர்பு வைத்திருந்தார். 2008 ஆம் ஆண்டில், நான்காவது மிக உயர்ந்த குடிமை கௌரவமான பத்மசிறீ விருதினை இந்திய அரசு இவருக்கு வழங்கியது. இவர், 2009 இல் தனது 81 வயதில் இறந்தார். நேபாதியாவை தலைமையிடமாகக் கொண்ட கொச்சியின் புறநகர்ப் பகுதியான மூழிக்குளத்தில், நேபாதியா ஏற்பாடு செய்த சொற்பொழிவுகள் மூலம், குரு மூழிக்குளம் கொச்சுகுட்டன் சாக்யர் நினைவு கூடியாட்ட விழா என்ற வருடாந்திர திருவிழாவால் இவர் நினைவுகூரப்பட்டார்.
வெளி இணைப்புகள்
பகுப்பு:மலையாள நபர்கள் பகுப்பு:திருச்சூர் மாவட்ட நபர்கள் பகுப்பு:2009 இறப்புகள் பகுப்பு:1928 பிறப்புகள் பகுப்பு:பத்மசிறீ விருது பெற்ற கலைத் துறையினர்
பழையாறை
பழையாறை அல்லது பழையாறு சோழர்களின் 5 தலைநகரங்களில் ஒன்றாகும். சோழர்கள் பல்லவர்களுக்கு அடங்கி இருந்த காலங்களில் வசித்த ஊரான பழையாறை பின்நாளில் சோழர்கள் தலை எடுத்தபின் அவர்களின் 2-ஆவது தலைநகராக மாறியது.
வரலாறு
ஆறை, பழைசை, மழபாடி, பழையாறு என்ற பெயர்களெல்லாம் பழையாறை என்ற பெருநகரத்திற்குரிய பண்டைய பெயர்களாகும். காவிரிப்பூம்பட்டினம் கி.பி.4ஆம் நூற்றாண்டின் இறுதியில் கடல்கோளால் அழிந்தது. பின்பு உறையூரைச் சோழர்கள் அரசியல் தலைநகராகக் கொண்டாலும் தங்கள் வாழ்விடமாகத் தேர்வு செய்த பெருநகரம்தான் பழையாறை. இன்றைக்கு 1500 ஆண்டுகளுக்கு முன்பு நிறுவப்பெற்ற அவ்வூர் சோழப்பேரரசர்கள் ஆட்சி செய்த 430 ஆண்டு காலம் தமிழக வரலாற்றில் மிக முக்கியத்துவம் பெற்ற பெருநகரமாக விளங்கியது. மாமன்னன் முதலாம் இராஜராஜ சோழன் காலம் வரை பழையாறை என்றழைக்கப்பட்ட இக்கோநகரம் இராஜேந்திர சோழன் காலம் முதல் ‘முடிகொண்ட சோழபுரம்‘ என்ற சிறப்புப் பெயரினைப் பெற்றது. அமர்நீதி நாயனார் இவ்வூரில் பிறந்தார்.
கி. பி 840 இல் விஜயாலய சோழன் பழையாறையில் தான் வசித்து வந்தான். பின்னர் பாண்டியருக்கும், பல்லவருக்கும் ஏற்பட்ட போரில் பல்லவருக்கு துணையாக விஜயாலய சோழன் பாண்டியனுக்கு எதிராக சண்டையிட்டார். அந்த போரில் பல்லவர்கள் பெற்ற வெற்றியின் பலனாக தஞ்சையும் அதை சுற்றி உள்ள பகுதிகளும் விஜயாலய சோழனுக்கு பரிசாக வழங்கப்பட்டது. அது முதல் சோழர்களின் பொற்காலம் தொடங்கிற்று. பின்னர் சுந்தர சோழன் காலத்தில் தஞ்சைக்கு தலைநகர் மாற்றப்படும் வரை பழையாறை சோழர்களுக்கு தலைநகராக விளங்கியது.
ஊர் அமைப்பு
முழையூர், பட்டீச்சுரம், திருச்சக்தி முற்றம், சோழ மாளிகை, திருமேற்றளி, கோபிநாத பெருமாள் கோயில், ஆரியப் படையூர், புதுப் படையூர், பம்பைப் படையூர், மணப்படையூர், அரிச்சந்திரபுரம், தாராசுரம், நாதன்கோயில் ஆகிய ஊர்கள் அடங்கிய ஊரே பழையாறு ஆகும். பழையாறை ஊர் நான்கு சிறு பிரிவுகளாக இருந்தது. வடதளி, மேற்றளி, கீழ்த்தளி மற்றும் தென்தளி ஆகிய பிரிவுகளாக இருந்தன. அவற்றில் இன்று வடதளி தர்மபுரீஸ்வரர் கோவிலும், கீழ்த்தளி சோமேஸ்வரர் கோவிலும் உள்ளது. இவ்வூருக்கு தெற்கில் முடிகொண்டான் ஆறும், வடக்கில் திருமலைராயன் ஆறும் ஓடுகின்றன. முடிகொண்டான் ஆறு முற்காலத்தில் பழையாறு எனப்பட்டதால் அதன் கரையிலுள்ள ஊர் பழையாறை எனப்பட்டது. அதன் வடகரையில் உள்ள ஊர் பழையாறை வடதளி எனப்பட்டது. தென்தளியில் தென்தளி உள்ளது.
வைப்புத்தலம்
பழையாறையை ஞானசம்பந்தர், ‘ஆறை வடமகாறல் அம்பர் ஐயா றணியார் பெருவேளூர் விளம்பர் தெங்கூர்‘ என்றும் திருச்சேத்திரக்கோவையில், ‘ஆறை‘ என்றும் குறிப்பர். பழையாறை திருநாவுக்கரசர் சுந்தரர் பதிகங்களிலும் கூறப்பெற்றுள்ளது. எனவே இரு ஒரு வைப்புத்தலமாகும்.
பொன்னியின் செல்வன் நாவலில் பழையாறை
கல்கியால் எழுதப்பட்ட பொன்னியின் செல்வன் நாவலில் பழையாறையின் சிறப்புக்கள் பல இடங்களில் குறிப்பிடப்பட்டுள்ளன. ராஜராஜனின் தமக்கை குந்தவை வசித்த இடமாக பழையாறை குறிப்பிடப்பட்டுள்ளது. அதேபோல் ராஜராஜனின் முதல் மனைவியான வானதியும் பழையாறை நகரத்தில்தான் வசித்து வந்தார். ராஜராஜனின் தமக்கை குந்தவை பிராட்டியார் பழையாறை நகரத்தில் வசித்து வந்ததால் அரசு விஷயங்கள் பலவும் அங்கே முடிவெடுக்கப்பட்டன. இதனை சோழ அரசின் முக்கிய முடிவுகள் அனைத்தும் பழையாறையில் எடுக்கப்படுவதாக அவரது கதாபாத்திரங்கள் பல முறை கூறுகின்றன.
கல்கியின் கூற்றுப்படி பாண்டியனின் ஆபத்துதவிகள் சுந்தர சோழனை தீர்த்துக்கட்ட முயற்சித்ததால் பாதுகாப்பு கருதி அவரை தஞ்சாவூருக்கு அழைத்துச் சென்று விட்டனர். அதன்பின் பழையாறையின் முக்கியத்துவம் குறைந்தது.
சோழன் மாளிகை
பழையாறையில் சோழ அரச குடும்பம் இருந்த பகுதி சோழன் மாளிகை என்று அழைக்கபட்டது. இன்றும் பட்டீஸ்வரம் அருகில் சோழன் மாளிகை என்ற இடம் உள்ளது. ஆனால் அரண்மனைகள் இருந்த இடமான சோழன் மாளிகை பகுதியில் தற்போது வெறும் மண் மேடுகளே இருக்கிறது. மாளிகைகள் அழிந்து விட்டன.
படை வீடுகள்
பழையாறை சுற்றி சோழ படை வீரர்கள் படைவீடுகளில் குடியிருந்தனர். அவை
மேற்கோள்கள்
பகுப்பு:சோழர் நகரங்கள்
ரிட்லி சுகாட்
சர் ரிட்லி சுகாட் (ஆங்கிலம்:Ridley Scott, பிறப்பு 30 நவம்பர் 1937) ஆங்கில திரைப்படத் தயாரிப்பாளர் மற்றும் இயக்குனர் ஆவார். திகில் திரைப்படம் ஏலியன் (1979) மற்றும் பிளேடு ரன்னர் (1982), வரலாற்று நாடகத் திரைப்படம் கிளாடியேட்டர் (2000), போர்த் திரைப்படம் பிளக் காக் டவுன் (2001), மற்றும் அறிவியல் புனைவுத் திரைப்படம் த மார்சன் (2015) ஆகியத் திரைப்படங்களிற்காக பெரிதும் அறியப்படுகிறார்.
திரைப்படங்கள்
இவர் இயக்கியத் திரைப்படங்களில் சில:
வெளியிணைப்புகள்
பகுப்பு:1937 பிறப்புகள் பகுப்பு:வாழும் நபர்கள் பகுப்பு:பிரித்தானிய அகாடமி திரைப்பட விருதுகள் வென்றவர்கள் பகுப்பு:ஆங்கிலேயத் திரைப்பட இயக்குநர்கள் பகுப்பு:ஆங்கிலேயத் திரைப்படத் தயாரிப்பாளர்கள் பகுப்பு:திகில் திரைப்பட இயக்குனர்கள்
சமூக ஊடகம்
சமூக ஊடகம் என்பது வலைத்தளங்களின் வழியாக தகவல், கருத்துக்கள், தொழில்சார் நலன்கள் மற்றும் வெளிப்பாட்டின் பிற வடிவங்களை உருவாக்கும் பகிர்வுக்கும் உதவும் ஊடகங்கள் ஊடாடும் கணினி நடுநிலை தொழில்நுட்பங்கள் ஆகும். தற்போது பல சமூக ஊடகங்கள் பலவித பண்புகளை கொண்டிருப்பதால் தெளிவான வரையறை கூறமுடியாது. இருப்பினும் சமூக ஊடகத்திற்கான பொதுவான பண்புகள் உள்ளன.
தமிழகத்தில்
தமிழ்நாட்டில் மெரீனாப் புரட்சியில் சமூக ஊடகங்கள் பங்கு சிறப்பாக அமைந்தது. இளைஞர்கள் இந்த சமூக ஊடகங்களின் வழியே மாநிலத்தில் உள்ள எல்லா மக்களுக்கும் ஜல்லிக்கட்டு பற்றிய முக்கியத்துவம் அறியச்செய்து ஒருங்கிணைத்தது. மேலும் உலக தமிழர்கள் என அனைவர்க்கும் மெரீனாப் புரட்சி பற்றிய அவ்வப்போது நிகழ்வுகளை நேரலையாக அறியச்செய்தது. thumb|ஜல்லிக்கட்டு மெரீனா புரட்சிஇரவு நேரத்தில் தமது கைபேசியில் (செல்போன்) உள்ள விளக்கினை உயர்த்திக் காட்டி, அசைத்தல். விளக்கு அல்லது மெழுகுவர்த்தி ஏந்திப் போராடுவதை ஒத்ததாக இது அமைந்திருந்தது.
மேற்கோள்கள்
பகுப்பு:சமூக ஊடகங்கள்
லெட்சுமிநாரயாணபுரம்
அமைவிடம்
இங்கு வாழும் மக்கள் பெரும்பாலானோர் சிவனையும் விஷ்ணுவையும் வணங்குகின்றனர். இந்த ஊர் திருவாரூர் சட்டமன்றத் தொகுதிக்கு உட்பட்டது. இங்கு மு. கருணாநிதி அவர்கள் இறுதியாக 2011-ஆம் ஆண்டு சட்டமன்றத் தேர்தலில் திருவாரூர் தொகுதியில் நின்று வென்றார். இது மன்னார்குடி என்ற ஊருக்கு கிழக்கே சுமார் 15 கி.மீ. தூரத்தில் அமைந்துள்ளது. மேலும் திருத்துறைப்பூண்டி என்ற ஊருக்கு வடக்கே சுமார் 12 கி.மீ. தூரத்தில் அமைந்துள்ளது. இந்த கிராமத்தில் அருள்மிகு முத்துமாரியம்மன் திருக்கோவில் உள்ளது.
தற்போது இந்த கிராமத்திற்கு புதிய சாலை வசதிகள் செய்யப்பட்டு பேருந்து வசதியும் செய்யப்பட்டுள்ளது. இ்ந்த கிராமத்திற்கு மிக அருகில் புகழ் பெற்ற அருள்மிகு பொங்குசனீசுவரர் ஆலயம் அமைந்துள்ளது.
மேற்கோள்கள்
பகுப்பு:திருவாரூர் மாவட்டத்திலுள்ள கிராமங்கள்
வட சென்னிமலை
வட சென்னிமலை (Vadachennimalai) ஊரானது, சேலம் மாவட்டம் ஆத்தூர் வட்டத்தில், சதாசிவபுரம் ஊராட்சியில்  தேசிய நெடுஞ் சாலை 79 ல் இருந்து தெற்கே ஒரு கி.மீ தொலைவில் அமைந்துள்ளது.
வழிபாட்டிடங்கள்
இங்குள்ள குன்றின் மேல் முருகப்பெருமானின் வடசென்னிமலை பாலசுப்பிரமணியர் கோயில் அமைந்துள்ளது. இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. பங்குனி உத்திரத் தேர் திருவிழா நடைபெற்ற இரண்டாம் நாள் சத்தாபரம் விழா நடைபெறும். அப்போது முருகப்பெருமான், வள்ளி மற்றும் தெய்வானையுடன் உற்சவ மூர்த்தியாக வலம் வரும் போது பலவகையான வானவெடிகள் வெடிக்கப்படும். இந்த வானவேடிக்கையை காணச் சுற்றுவட்டாரத்திலுள்ள கிராமங்களில் இருந்து பெருவாரியான மக்கள் வருகின்றனர். மேலும் கார்த்திகை தீபம், மார்கழி மாத பூஜை, ஆங்கிலப் புத்தாண்டு, தைப்பொங்கல், சிவராத்திரி, கிருத்திகை. தைப்பூசம், சஷ்டி போன்ற தினங்களில் சிறப்பு வழிபாடும் நடைபெற்று வருகின்றது.
கல்வி
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
சகதாயி கான்
நிர்வாகம் மற்றும் சமய சகிப்புத் தன்மை
1232-ல் புகாராவில் பிரிவு காணப்பட்ட போது இவர் உடனடியாக கண்டிப்புடன் நடந்து கொண்டு தனது நாட்டை ஆபத்தில் இருந்து காப்பாற்றினார். எல்லா வகையிலும் இவர் ஒரு பழைய மங்கோலியனாகவே இருந்தார். யசா சட்டங்களை பின்பற்றினார். அந்நேரத்தில் அவரது பகுதிகளில் தோன்றிய புது மற்றும் வளர்ந்து வந்த மதமான இஸ்லாமிற்கு சிறிதளவே கரிசனம் காட்டினார். ஆனால் இவர் கண்டிப்பாக சமய சகிப்புத் தன்மையுடன் இருந்திருக்க வேண்டும். திரான்சோக்சியானாவிற்கான மந்திரியாக இவர் ஒரு முஸ்லிமை நியமித்தார் என பதிவுகள் உள்ளன. அந்த முஸ்லிமின் பெயர் ஜுமிலட்-உல்-முல்க் அல்லது கரசர் நெவியன். மசூதிகள் மற்றும் கல்லூரிகள் இவரது ஆட்சிக்காலத்தில் நிறுவப்பட்டன. அந்நேரத்தில் நெசுத்தோரியர்களால் கிறித்தவ மதம் பின்பற்றப்பட்டது. அவர்கள் இவருக்கு நல்ல பரிச்சயமானவர்களாக இருந்திருக்க வேண்டும். எனினும் இவர் கிறித்தவ மதம் பக்கம் சாய வில்லை.
சகத்தாயின் தலைநகரம் அல்மலிக்கில் அமைந்திருந்தது. இது அவரது நாட்டின் கிழக்கு கோடி பகுதியில் மேல் இலி பள்ளத்தாக்கில் தற்காலக் குல்ஜா நகரத்தின் அருகில் அமைந்திருந்தது. புகாரா அல்லது சமர்கந்தில் தன் தலைநகரை அமைக்காமல் தொலைதூரத்தில் தலை நகரை அமைத்ததற்கு ஒரு காரணமும் இருந்திருக்கலாம். இவரது மங்கோலிய பழங்குடி ஆண்கள் மற்றும் இவரது ஆட்சிக்கு உறுதுணையாக இருந்த இவரை பின்பற்றுபவர்கள் புல்வெளி வாழ்க்கையை மிகவும் விரும்பினர். அவர்களது பார்வையில் வீடுகள் மற்றும் பட்டணங்களில் வாழ்பவர்கள் சிதைந்த மற்றும் ஆண் தன்மையற்ற இனம்: அவர்களது முதலாளிகள் சொகுசாக வாழ்வதற்காக நிலத்தை தூர்வார்பவர்கள், மாடு போல உழைக்கும் அடிமைகள். சுதந்திர மனிதனாக வாழாத ஒரு கானுக்கு பழங்குடியின ஆண்கள் பணி புரிய மாட்டார்கள். சகதாயி மற்றும் அவருக்குப் பின் வந்தவர்கள் இதனை புரிந்து கொண்டிருக்கலாம். இவரது பிந்தைய வழித்தோன்றல்களான மிர்சா முகம்மது ஹைதர் துக்லத் போன்றோரால் இது விளக்கப்பட்டுள்ளது: அவர்களது சொந்த மக்களின் ஆதரவை தக்கவைக்க அவர்களுடன் ஒரு நாடோடி வாழ்க்கை வாழ வேண்டும் என்பதே சிறந்ததாக இருக்கும்.
குடும்பம்
16 வருடம் ஆட்சி செய்த பிறகு சகதாயி 1242ல் இறந்தார். அதே வருடத்தில் ஒக்தாயியும் கரகோரத்தில் இறந்தார். மங்கோலிய பேரரசின் நான்கு தலைமை பிரிவுகளில் இரண்டு பிரிவுகளுக்கு தலைவர்கள் இல்லாமல் போனது. இதன் காரணமாக செங்கிஸ்கானின் வழித்தோன்றல்கள் தலைமைப் பதவிக்கு போட்டி போட ஆரம்பித்தனர். ஒக்தாயியின் விதவை தோரேசின் கதுன் பிரதிநிதியாக நியமிக்கப்பட்டார். இதன் காரணமாக சிறிது காலத்திற்கு பிரச்சினை இல்லாமல் இருந்தது. ஆனால் நீண்ட கால பிரச்சினைகள் எதிரெதிர் குடும்பங்களுக்குள் உருவாயின. மங்கோலியப் பேரரசின் அடுத்த கான் யார் என்ற கேள்வி பல நிகழ்வுகளுக்குள் பிரிக்க முடியாத அளவுக்கு பின்னிப் பிணைந்திருந்தது. குறிப்பாக சகதாயி கானரசின் கிழக்குப் பகுதியில்.
பன்னாள்
பன்னாள் தமிழ்நாடு நாகை மாவட்டத்தில் வேதாரணியம் வட்டத்தில் அமைந்துள்ள ஒரு கிராமம். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2440 ஆகும். இவர்களில் பெண்கள் 1204 பேரும் ஆண்கள் 1236 பேரும் உள்ளனர். படித்தவர்கள் 90 % க்கு மேல்.
சகதாயி கான்
குடும்பம்
தான் இறக்கும் முன்னர் சகதாயி தனது ராஜ்யத்தை எவ்வாறு பிரித்துக் கொடுத்தார் என்பது பற்றி சிறிதளவு தெரியவருகிறது. தனது நாட்டை தன் வழித்தோன்றல்களுக்கு பாரம்பரிய முறைப்படி பிரித்து கொடுத்ததாக எங்குமே குறிப்பிடப்பட்டதாக தெரியவில்லை. இவர் இறந்த போது இவருக்கு ஒரு பெரிய குடும்பம் இருந்ததாக பதியப்பட்டுள்ளது. ஆனால் இவர் இறந்த பிறகு இவரது விதவை எபுஸ்குன் பிரதிநிதியாக நியமிக்கப் பட்டு இவரது பேரன் மற்றும் சிறுவனாகிய காரா ஹுலாகு ஆட்சியாளராக நியமிக்கப்பட்டார்.
பன்னாள்
பெரும்பான்மையானவர்களின் தொழில் வேளாண்மை ஆகும். அரசு ஊழியர்கள், ஆசிரியர்கள், காவலர்கள், இராணுவத்தினர் மற்றும் வெளிநாட்டில் வேலை செய்பவர்கள் பெருமளவு எண்ணிக்கையில் உள்ளனர்.
ஆலயங்கள்
இரு சிவாலயங்களும் ஒரு மாரியம்மன் ஆலையமும் ஒரு அடைக்கலம் காத்த ஐயனார் ஆலயமும் இரு பெருமாள் ஆலயமும் ஒரு அண்ணன் செவந்தான் ஆலயமும் ஒரு பிடாரி அம்மன் ஆலயமும் இங்கு உள்ளன.
சகதாயி கான்
முத்துகன்
1221 இல் பாமியான் முற்றுகையின்போது சகத்தாயின் மகன் முத்துகன் கொல்லப்பட்டான்.
சாணாரப்பட்டி ஊ.ஒ.ந.நி.பள்ளி
சேலம் மாவட்டம், எடப்பாடி வட்டம், கொங்கணாபுரம் ஒன்றியம், கோரணம்பட்டி கிராமத்தில் உள்ளது சாணாரப்பட்டி ஊராட்சி ஒன்றிய நடுநிலைப்பள்ளி இங்கு 216 மாணவ மாணவிகள் கல்வி பயிலுகின்றனர். மூன்று இடைநிலை ஆசிரியர்கள், மூன்று பட்டதாரி ஆசிரியர்கள், மூன்று தொகுப்பூதிய ஆசிரியர்கள் மற்றும் தலைமையாசிரியர் என மொத்தம் பத்து பேர் உள்ளனர்.இங்கு ஒன்று முதல் எட்டுவகுப்பு வரை உள்ளது. தமிழ்வழி மற்றும் ஆங்கிலவழிக்கல்வி உள்ளது. பசுமைப்படை,சாரண சாரணியர்படை,செஞ்சிலுவை சங்கம், அறிவியல் கழகம், சதுரங்கமன்றம் போன்றவை சிறப்பாக செயல்படுகிறது.
சகதாயி கான்
முத்துகன்
துருக்கிஸ்தான், திரான்சோக்சியானா மற்றும் அருகில் இருந்த பகுதிகள் இவரது வழித்தோன்றல்களால் நேரடியாக கட்டுப்படுத்தப்பட்டன. ஆனால் கஷ்கர், யர்கந்த், கோடன், அக்சு மற்றும் தியான் சான் மலைகளின் தெற்கு சரிவுகள் அல்லது மற்றொரு முறையில் கூற வேண்டுமானால் தியான் சான் கோட்டின் தெற்கு பகுதியில் இருந்த மாகாணம் இவரது வழித்தோன்றல்களால் கட்டுப்படுத்தப்படவில்லை. அப்பகுதிகள் கிழக்கு துருக்கிஸ்தான் என்று அழைக்கப்பட்டன. மிர்சா முஹம்மத் ஹைதர் துக்லத்தின் கூற்றுப்படி இந்த மாகாணம் சகத்தாயால் அவரது இறப்பின் போது துக்லத் இனம் அல்லது குடும்பத்திற்கு கொடுக்கப்பட்டது. அம்மக்கள் தூய மங்கோலிய வழித்தோன்றல்களாக கருதப்பட்டனர். மங்கோலியர்களிலேயே உயர்குடி பிரிவாகவும் இருந்தனர். இவ்வாறாக சகதாயி காலத்திலிருந்தே துக்லத்துகள் கிழக்கு துருக்கிஸ்தானின் பல்வேறு மாவட்டங்களுக்கு பரம்பரை தலைவர்களாகவோ அல்லது அமிர்களாகவே ஆக்கப்பட்டனர். இந்த நிகழ்வின் காரணமாகத்தான் சகத்தாயின் ஆட்சிப்பகுதிகள் பிற்காலத்தில் நிரந்தரமாக இரண்டாக ஆயின.
பன்னாள்
பள்ளிகள்
ஒரு தொடக்கப்பள்ளி, ஒரு நடுநிலைப்பள்ளியும் உள்ளது மேலும் மேல்நிலை கல்வியை பயில அருகிலுள்ள ஆயைக்காரன்புலம் நடேசனார் மேல்நிலைப் பள்ளிக்கு செல்கின்றனர்.
சாணாரப்பட்டி ஊ.ஒ.ந.நி.பள்ளி
பகுப்பு:சேலம் மாவட்டத்திலுள்ள அரசுப் பள்ளிகள்
சகதாயி கான்
பைதர்
பைதர் சகத்தாயின் இரண்டாவது மகன் ஆவார். 1235-1241 காலகட்டத்தில் தனது அண்ணன் மகன் புரியுடன் பைதர் ஐரோப்பிய படையெடுப்பில் (மங்கோலியாவில் இப்படையெடுப்பு "பெரிய சிறுவர்களின் படையெடுப்பு" என்று அழைக்கப்பட்டது) கலந்து கொண்டார். இவர் போலந்திற்கு எதிராக ஒதுக்கப்பட்ட மங்கோலிய ராணுவத்தில் கதானுடன் இணைந்து சண்டையிட்டார். இவருடன் ஓர்டா கானும் இருந்திருக்கலாம் என்று கருதப்படுகிறது.
பன்னாள்
பொருளாதாரம்
மல்லிகை பூ, நெல், வாழை, சிறுதானிங்கள் விவசாய விளைபொருட்கள். முக்கிய பணப்பயிராக சவுக்கு மர வளர்ப்பு உள்ளது. உணவை உவர்ப்பாக்க உப்பு எடுக்கப்படுகிறது. கிணற்று நீர் பாசனமும் வளப்படுத்துகிறது. பல குளங்கள் இங்குள்ளன. குளிர்காலத்தில் மிதபனியும், மழைக்காலத்தில் தேவையான அளவு மாரியும் பொழிந்து சீதோஷ்ண நிலை சிறப்பாய் அமையப்பெற்றது..
சகதாயி கான்
பைதர்
மே 1241 இன் ஆரம்பத்தில் இவர்கள் மோராவியாவுக்குள் நுழைந்தனர். பின்னர் புர்னோ வழியாக ஹங்கேரியில் இருந்த படுவின் பெரிய ராணுவத்துடன் இணைவதற்காக சென்றனர். போலந்து, சிலேசியா மற்றும் மோராவியா ஆகிய அனைத்து இடங்களிலுமே அழிவானது ஒரே மாதிரியாகத்தான் இருந்தது.
பன்னாள்
பொருளாதாரம்
இந்த ஊரில் சுமார் 1000 குடும்பங்கள் உள்ளன. வீட்டுக்கு ஒருவராவது அரசு பணியில் உள்ளனர். அதிகமாக ஆசிரியர் பணியை தேர்ந்தெடுத்துள்ளனர். அதற்கு இணையாக காவல், தொலை தொடர்பு ஆகிய துறைகளிலும் பணியாற்றுகின்றனர்.
சகதாயி கான்
பைதர்
1247 இல் குயுக் கான் மங்கோலியப் பேரரசின் கானாக தேர்ந்தெடுக்கப்பட்ட பொழுது பைதர் அந்தத் தேர்ந்தெடுப்பில் கலந்து கொண்டார்.
மவுசி
மவுசி சகத்தாயின் மகன் ஆவார். இவர் படு கானின் மருமகன் ஆவார்.
ஜியோவானி டா பியன் டெல் கர்பினி தனது நாம் தாதர்கள் என்று அழைக்கும் மங்கோலியர்களின் வரலாறு (இஸ்டோரியா மங்கலோரம்) எனும் நூலில் மவுசியை பற்றி குறிப்பிட்டுள்ளார். கர்பினியின் நூலில் மவுசி கோமன்களின் (குமன்கள்) நிலத்தில் தினேப்பர் ஆற்றின் இடது கரையில் இருந்த பகுதியை ஆண்டார் என்று குறிப்பிடப்பட்டுள்ளது. வலது கரையில் இருந்த கோரென்காவுக்கு (குரேம்சா) இவர் மூத்தவர் ஆவார்.
சகதாயி கானரசின் வம்சாவளி
பாபர் தான் எழுதிய நூலான பாபர் நாமாவின் அத்தியாயம் 1 பக்கம் 19 இல் தனது தாய் வழி தாத்தா யுனஸ் கானின் வம்சாவளியை பின்வருமாறு குறிப்பிட்டுள்ளார்:
"செங்கிஸ் கானின் இரண்டாவது மகனான சகதை கானின் வழித்தோன்றலாக யுனஸ் கான் தோன்றினார் (பின்வருமாறு) யுனஸ் கான், அவரது தந்தை வைஸ் கான், அவரது தந்தை ஷெர்-'அலி அவுக்லதன், அவரது தந்தை முஹம்மத் கான், அவரது தந்தை கிசிர் கவாஜா கான், அவரது தந்தை துக்லக்-திமுர் கான், அவரது தந்தை அயிசன்-புகா கான், அவரது தந்தை டவா கான், அவரது தந்தை பரக் கான், அவரது தந்தை எசுன்தவா கான், அவரது தந்தை முத்துகன், அவரது தந்தை சகதை கான், அவரது தந்தை சிங்கிஸ் கான்."
மேற்கோள்கள்
பகுப்பு:1183 பிறப்புகள் பகுப்பு:1241 இறப்புகள்
சேக் மக்தூம் பின் ராசித் அல் மக்தூம்
சேக் மக்தூம் பின் ராசித் அல் மக்தூம் (Rashid bin Saeed Al Maktoum) (11 ஜூன் 1912 - 7 அக்டோபர் 1990) ஐக்கிய அரபு அமீரகத்தின் துணைத் தலைவரும், இரண்டாம் பிரதமரும், துபாயின் அமீரகத்தின் ஆட்சியாளரும் ஆவார். அவர் 1958 ஆம் ஆண்டு முதல் 1990 ஆம் ஆண்டு இறக்கும்வரை 32 ஆண்டுகள் துபாயை ஆட்சி செய்தார். .
துபாய் கட்டமைப்பு
துபாய் நகரில் உள்ள சிறிய துறைமுகங்கள் மற்றும் நவீன துறைமுக நகரம் மற்றும் வர்த்தக மையமாக மாற்றுவதற்கு ஷேக் ராசித் அல் மக்தூம் பொறுப்பு வகித்தார். துபாயின் பொருளாதாரத்தை மேம்படுத்துவதற்காக அவர் பணியாற்றினார், எண்ணெய் உற்பத்தியோடு இல்லாமல் துபாயை வர்த்தக ரீதியாக ஒரு பிராந்திய மையமாக ஊக்குவிப்பதற்காக பல பிரதான உள்கட்டமைப்பு திட்டங்களுக்கு வழிவகுத்தார்.
முக்கிய திட்டங்கள்
போர்ட் ராசித் (1972 இல் திறக்கப்பட்டது) அல் சிந்தகா சுரங்கப்பாதை (1975 இல் திறக்கப்பட்டது) ஜெபல் அலி துறைமுகம் (1979 இல் திறக்கப்பட்டது) துபாய் உலக வர்த்தக மையம் (கட்டப்பட்டது 1978) துபாய் க்ரீக் (1970 களின் ஆரம்பம்) [6] துபாய் டிரைடாக்ஸ் (1983 இல் திறக்கப்பட்டது)
குடும்பம்
ஷேக் ராசித் அல் மக்தூம் ஷேக் ஹம்தான் பின் ஸயீத் அல் நஹ்யானின் மகள் ஷேக்கா லத்தீபா பின்த் ஹம்தான் அல் நஹ்யான் என்பவரை திருமணம் செய்தார். ஷேக் ராசித்திற்க்கு நான்கு மகன்கள் மற்றும் ஐந்து மகள்கள் உள்ளனர்.
மேற்கோள்கள்
பகுப்பு:ஐக்கிய அரபு அமீரகத்தின் அரசியல்வாதிகள் பகுப்பு:துபாய் ஆட்சியாளர்கள்
சிறுவாட்டுக்காடு
திண்டுக்கல் மாவட்டம் ஒட்டன்சத்திரம் வட்டம் பாச்சலுார் செல்லும் வழியில் சுமார் 18 கி.மீ துாரத்தில் அழகான மலைத்தொடராக சிறுவாட்டுக்காடு அமைந்துள்ளது. இந்த மலையில் இருந்து ஒட்டன்சத்திரம் வட்டம் முழுவதையும் ரசிக்க முடியும்.
சரணாலயம்
இந்த மலைப்பகுதியில் செவ்வணில் அதிகமாக காணப்படுகிறது. இவ்வகை அணில்கள் சாதாரணமான அணில்களை விட மிகப்பொியதாக இருக்கும். மரங்களில் மட்டுமே வாழும். வால்கள் மிக நீளமாக காணப்படும். இதன் எடை 15 கிலோகிராம் வரை இருக்கும். இவை தாவரஉண்ணி வகையை சார்ந்தது. தமிழக அரசால் வனப்பகுதி பாதுகாக்கப்படுவதால் இவ்வகை இனங்கள் அழியவில்லை. இவைகள் தவிர மான்கள், காட்டெருமைகள், யானைகள், செந்நாய்கள் வாழ்கின்றன.
பகுப்பு:திண்டுக்கல் மாவட்டம்
இர. வனரோசா
'''இர. வனரோசா''' ஓர் இந்திய அரசியல்வாதியாவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார். இவர் முதுகலை மற்றும் இளம் கல்வியியல் பட்டதாரி ஆவார். சிதம்பரம் அண்ணாமலை பல்கலைகழகத்தில் முறையே 1995 மற்றும் 1996ல் பயின்றார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:1963 பிறப்புகள் பகுப்பு:16வது மக்களவை உறுப்பினர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்ப் பெண் அரசியல்வாதிகள் பகுப்பு:வேலூர் மாவட்ட மக்கள் பகுப்பு:அண்ணாமலைப் பல்கலைக்கழ முன்னாள் மாணவர்கள்
செல்லியம்மன் கோவில்-கச்சுப்பள்ளி
செல்லியம்மன் கோவில் என்பது சேலம் மாவட்டம் எடப்பாடி வட்டத்தில் உள்ள ஒரு அம்மன் கோயிலாகும். இது கோயிலைச் சுற்றியுள்ள 18 பட்டி ஊர்களுக்கும் சொந்தம்மானது. இங்கு ஒவ்வொரு ஆண்டும் ஐப்பசி மாதத்தில் திருவிழா கொண்டாடப்படுகிறது. அதற்கு மூன்று மாதங்களுக்கு முன்னரே அதாவது ஆவணி மாதத்தில் இக்கோவிலின் பூச்சாட்டு தொடங்கிவிடும். கச்சுப்பள்ளி செல்லியம்மன்,மேச்சேரி காளியம்மன், வைகுந்தம் செல்லியம்மன் இந்த மூன்று தெய்வங்களும் அக்காள் தங்கைகள் என கருதப்படுகிறது.
பெயர்க்காரணம்
இந்த ஊரின் இயற்பெயர் கச்சூளி.
மேற்கோள்
பகுப்பு:சேலம் மாவட்டத்திலுள்ள அம்மன் கோயில்கள்
இசபெல்லா அகிரிஸ்
இசபெல்லா அகிரிஸ்  (பிறப்பு பிப்ரவரி 21, 2001) ஒரு அமெரிக்க நடிகை ஆவார். பெட்டெர் ஆப் டெட் என்ற அமெரிக்க தொலைக்காட்சி தொடரின் ரோஸ் என்ற கதாபாத்திரத்தில் நடித்தவராவார்.
ஆரம்ப வாழ்கை
இசபெல்லா அமெரிக்காவின் ஜோர்ஜியா மாநிலத்தில் அட்லாண்டா பகுதியில் 2001 ஆம் ஆண்டு பிப்ரவரி மாதம் 21 ஆம் நாள் பிறந்தார். சிறுவயது முதலே நடிக்கலானார். இவர் ஒரு அமெரிக்க திரைப்பட மற்றும் நாடக்கத்தொடர் நடிகை ஆவார். பெட்டெர் ஆப் டெட் என்ற அமெரிக்க தொலைக்காட்சி தொடரின் ரோஸ் கிரிப்ஸ் என்ற கதாபாத்திரத்தில் நடித்தவராவார்.
மேற்கோள்கள்
பகுப்பு:வாழும் நபர்கள் பகுப்பு:2001 பிறப்புகள் பகுப்பு:அமெரிக்க நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
முத்தரசோழபுரம்
முத்தரசோழபுரம் நாகப்பட்டினம் மாவட்டம், தலைஞாயிறு ஒன்றியம், திருக்குவளை வட்டம், கச்சனகரம் ஊராட்சியில் அமைந்த ஒரு சிற்றூர்
இவ்வூர் சோழர்களால் ஆட்சி செய்யப்பட்ட்தாலும், முத்தரசன் என்னும் அரசன் அக்காலத்தில் ஆட்சிபுரிந்த்தாலும் இவ்வூர் முத்தரசோழபுரம் எனும் பெயர் பெற்றது. இக்கிராமத்தில் சுமார் 600 பேர் மக்கள் வசிக்கிறார்கள். முதன்மையான தொழிலாக விவசாயத் தொழில் விளங்குகிறது.
இவ்வூரில் ஒரே ஒரு ஆரம்மப்பள்ளி மட்டுமே உள்ளது.
இவ்வூரில் குடிநீர்வசதி, போக்குவரத்து வசதி, கல்வி வசதி மற்றும் மருத்துவ வசதிகள் இல்லாத காரணத்தினாலும், இக்கிராமத்தில் உள்ள பலர் தங்கள் சொந்த ஊரை விட்டு நகரத்தை நோக்கி இடம்பெயர ஆரம்பிக்கிறார்கள்.
தாணிக்கோட்டகம்
தாணிக்கோட்டகம் நாகப்பட்டினம் மாவட்டத்தில் வரலாற்று சிறப்புடைய வேதாரண்யம் வட்டத்தில் முல்லை நதியின் வலது கரையோரத்தில் அமைந்துள்ள ஓர் ஊர்.
பெயர்க்காரணம்
இவ்வூரில் எழுந்தருளியுள்ள அருள்மிகு கோடியம்மன் ஆலயத்தின் தல விருட்சமாக தான்றி  மரம் இருந்ததால் தான்றிகோட்டகம் என்ற பெயர் தோன்றி தாணிக்கோட்டகம் என்று மருவியுள்ளது. இவ்வூரின் கிழக்கு எல்லையில் 200 ஏக்கர் பரப்பளவில் கோட்டகம் என்று கூறக்கூடிய நீர் பிடிப்பு பகுதி இருப்பதால் தாணிக்கோட்டகம் என்ற பெயர் தோன்றியதாக கூறப்படுகிறது.
சிறப்பு
பஞ்ச பாண்டவர்கள் வழிபட்டதாக செவிவழிச்செய்தியாக கூறப்படும் மேற்கு பார்த்த சிவாலயம் சிறப்புடையது. தருமர் வழிபட்ட சிவாலயம் மட்டும் தற்போதும் உள்ளது. அதைச்சுற்றி மற்ற நால்வர் வழிபட்ட நான்கு சிவலிங்கங்கள் மட்டும் உள்ளது. ஊரின் தென் எல்லையில் பஞ்ச பாண்டவர்கள் சொக்கட்டான் விளையாட்டில் ஈடுபட்ட சொக்கட்டான் கரை எனும் இடம் உள்ளது.
பகுப்பு:நாகப்பட்டினம் மாவட்டத்திலுள்ள கிராமங்கள்
வீரனூர் ஊராட்சி ஒன்றிய நடுநிலைப்பள்ளி
ஊராட்சி ஒன்றிய நடுநிலைப்பள்ளி வீரனூர் தமிழ்நாட்டில் சேலம் மாவட்டத்தில் மேட்டூர் வட்டத்தில் கோனூர் ஊராட்சியில் அமைந்துள்ளது. 1954 ம் ஆண்டு தொடக்கப் பள்ளியாக ஆரம்பிக்கப்பட்டு 2004, ஆண்டு நடுநிலைப்பள்ளியாக தரம் உயர்த்தப்பட்டு செயல்பட்டு வருகிறது. இப்பள்ளியானது காவிரிக் கரையோரத்தில் இயற்கைச் சூழ்நிலையில் அமைந்துள்ளது.
பகுப்பு:சேலம் மாவட்டத்திலுள்ள அரசுப் பள்ளிகள்
கஞ்சநாயக்கன்பட்டி
கஞ்சநாயக்கன்பட்டி என்ற கிராமம் சேலம் மாவட்டம், ஓமலூர் வட்டத்தில் உள்ளது. சேலத்திலிருந்து சுமார் 26 கி.மீதொலைவிலும், ஓமலூரிலிருந்து 12 கி.மீ தொலைவிலும் அமைந்துள்ளது. இந்த ஊரை சுற்றிலும் கோட்டைமேடு, ஆண்டிப்பட்டி, பாப்பிச்செட்டிப்பட்டி, சின்னத்திருப்பதி, சந்தனூர், பண்ணப்பட்டி, பூசாரிப்பட்டி போன்ற பல ஊர்களும் உள்ளன.
கோவில்கள்
இவ்வூரின் கிழக்கே 360 ஏக்கர் பரப்பளவில் வடமநேரி உள்ளது. அந்த ஏரியில் ”நீர் மாரியம்மன் கோவில் “ அமைந்துள்ளது. ஆண்டு தோறும் ஏப்ரல் மாதங்களில் பண்டிகைகள் வெகு சிறப்பாக கொண்டாடப்படுகின்றன. பண்டிகையின் போது அலகு குத்துதல், கரகம் எடுத்தல், தீ மிதித்தல், பொங்கல் வைத்தல் போன்ற பல நிகழ்ச்சிகள் நடைபெறுகின்றன. இவ்வூரின் தெற்கே சிவன் கோவில், மாரியம்மன் கோவில், பெருமாள் கோவில், ஓம் சக்தி கோவில், கூட்டுறவு வங்கி, திரௌபதி அம்மன் கோவில் போன்றவைகள் இருக்கின்றன. இங்குள்ள சிவன் மற்றும் சிவன் கோவில்களில் திருமண சமயங்களில் திருமணங்கள் நடைபெறுகின்றன. இவ்வூரின் மேற்கே சின்னத்திருப்பதி என்ற மிகவும் பிரசித்திப்பெற்ற பெருமாள் கோவில் அமைந்துள்ளது. இயற்கை எழில் சூழ்ந்த மலை மீது அமைந்துள்ள கோவில் ஆண்டுதோறும் புரட்டாசி மாதங்களில் நடைபெறும் தேர் திருவிழாவினைக் காண பல்வேறு ஊர்களில் இருந்து மக்கள் வருவர்.
போக்குவரத்து
01,09,014,015,99,100, வினாயகம் மினி பஸ், கே.ஆர்.கே.எஸ் மினி பஸ் போன்ற பேருந்துகள் ஓமலூர் பேருந்து நிலையத்தில் இருந்து இயக்கப்படுகின்றன.
மேற்கோள்கள்
பகுப்பு:சேலம் மாவட்டத்திலுள்ள கிராமங்கள்
சீலநாயக்கன்பட்டி, ஊத்துமலை
சீலநாயக்கன்பட்டி, ஊத்துமலை சேலம் மாவட்டத்தில் உள்ளது. சீலநாயக்கன்பட்டியில் அமைத்துள்ள ஊத்துமலை முருகன் கோவில் அப்பகுதி மக்களுக்கு திருத்தலமாக அமைத்துள்ளது. கடல் மட்டத்தில் இருந்து சுமார் 500 மீட்டர் உயரத்தில் இந்த முருகன் கோயில் உள்ளது. இத்தலம் சுமார் 1000–2000 வருடங்கள் பழமை வாய்ந்தது என்று கருதப்படுகின்றது. இங்குத் தைப்பூச விழா, தமிழ் புத்தாண்டு, கார்திகைத் திருவிழா போன்ற விழாக்கள் சிறப்பாக நடை பெறுகின்றன. மேலும் சீலநாயக்கன்பட்டியில் காலபைரவர் கோவில் உள்ளது. இக்கோவிலில் தேய்பிறை அஷ்டமி அன்று சிறப்புப் பூசை நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள கிராமங்கள்
ஊராட்சி ஒன்றிய நடுநிலைப்பள்ளி, சேத்துக்குழி
சேத்துக்குழி ஊராட்சி ஒன்றிய நடுநிலைப்பள்ளி, தமிழ்நாட்டில் சேலம் மாவட்டம், மேட்டூர் வட்டம், கொளத்தூர் ஒன்றியம், சேத்துக்குழிக் கிராமத்தில் அமைந்துள்ளது. ஊராட்சி ஒன்றியத் துவக்கப் பள்ளி 1965 ல் தொடங்கப்பட்டது. 2004-2005 ம் ஆண்டு நடுநிலைப்பள்ளியாகத் தரம் உயர்த்தப்பட்டது. பள்ளியைச் சுற்றிலும் மேட்டூர் அணை நீர்சூழ்ந்த நிலையில் பார்ப்பதற்கு அழகான சூழலில் பள்ளிக்கூடம் அமைந்துள்ளது. இப்பள்ளியில் மாணவர்களுக்குத் தரமான முறையில் கல்வி வழங்கப்படுகின்றது.
அமைவிடம்
சேத்துக்குழிக் கிராமம் மேட்டூர் அணையின் நீர்ப்பிடிப்புப் பகுதியை ஒட்டி அமைந்துள்ளது.
பகுப்பு:சேலம் மாவட்டத்திலுள்ள அரசுப் பள்ளிகள்
வளர்மதி
வளர்மதி என்ற தலைப்புகளில் உள்ள விக்கிப்பீடியா கட்டுரைகள்:
வில்பர் ஸ்மித்
வில்பர் அடிசன் ஸ்மித் (Wilbur Addison Smith, 9 ஜனவரி 1933 - நவம்பர் 13, 2021) சம்பிய நாட்டைச் சேர்ந்த ஆங்கில வரலாற்று புனைவு எழுத்தாளர் ஆவார்.இவரின் எழுத்துக்கள் பொதுவாக தென் பகுதி ஆபிரிக்காவில்  நான்கு தசாப்தமாக நிலவி வரும் சர்வதேச தலையீடுகளை கறுப்பின மற்றும் வெள்ளையின குடும்பங்களின் பார்வையில் எழுதப்பட்டுள்ளது.
கணக்காளர் வேலைப்பயிற்சியில் இருந்த போது when the lion feeds எனும் முதல் நாவல் மூலமாக இவர் திரைத்துறை அறிமுகம் பெற்றார்.இது அவரை முழுநேர எழுத்தாளராக ஊக்கப்படுத்த அவர் இன்னும் மூன்று புனைவுகளை எழுதி வெளியிட அம்மூன்றும் உடனடியாக விற்றுத்தீர்ந்தது.வெளியீட்டாளர் சால்ஸ் பிக்ஸ்ன் அறிவுரை இவரை வேட்டை மற்றும் சுரங்க களங்களை பின்ணனியாக கொண்ட புனைவுகளை உருவாக்க காரணமாக இருந்ததென இன்றும் ஸ்மித் குறிப்பிடுகிறார்.இவரின் 35 நூல்கள் 2014 வரை 120 மில்லியன் பிரதிகள்(அவற்றில் இத்தாலி யில் மட்டும் 24 மில்லியன் பிரதிகள்) விற்பனை ஆகியுள்ளன.
ஆரம்ப வாழ்க்கை
ஸ்மித் வடக்கு றொடீசியாவிலுள்ள (தற்போது கப்வே,சம்பியா)ப்ரோக்கன் ஹில் எனும் ஊரில் பிறந்தார். உலோகத் தொழிலாளியான ஸ்மித்தின் தந்தை பின்னாளில் ஒரு உலோக தொழிற்சாலை யை திறந்தார்.பின் ஒரு பண்ணை நிலத்தையும் வாங்கினார்.தன் தந்தையைப் பற்றிக் குறிப்பிடும் போது ஸ்மித் '' அவர் ஒரு இரும்பு மனிதர்.அவரின் தொழில் அவரின் கைகளை உறுதியாக்கியது.அவர் ஒரு குத்துச்சண்டை வீரர்,வேட்டைக்காரர்.நான் நினைக்கவில்லை அவர் தன் வாழ்நாளில் என் புத்தகங்கள் உட்பட ஒரு புத்தகத்தையேனும் படித்திருப்பாரென்று. ''
குழந்தை பருவத்தில் ஸ்மித் மலேரியா காய்ச்சலுக்கு ஆட்பட்டு பத்து நாட்களின் பின் பூரண குணமடைந்தார். ஸ்மித் தன்ஆரம்ப வாழ்க்கை யை 30,000 ஏக்கர் பரப்பளவு கொண்ட,காடு, மலைகள்,புன்னிலங்கள் உள்ளடக்கிய தன் தந்தையின்  பண்ணை நிலங்களில் கழித்தார். அங்கு அவரின் நண்பர்களாக தோட்டத் தொழிலாளர்களின் பிள்ளைகள் மற்றும் கறுப்பின சிறுவர்கள் இருந்தனர். அவர்களுடன் ஸ்மித் காடுகளில் சுற்றித்திரிந்து வேட்டையாடி நாட்களை கழித்தார்.அவரின் தாய் வழங்கிய புத்தகங்கள் மூலமாக புனைகதை களில் அவருக்கு ஆர்வம் ஏற்பட்டது. என்றாலும் அவரின் தந்தை அவர் எழுத்தாளர் ஆவதை விரும்பவில்லை.
மேற்கோள்கள்
பகுப்பு:1933 பிறப்புகள் பகுப்பு:சாம்பிய எழுத்தாளர்கள் பகுப்பு:Pages with unreviewed translations பகுப்பு:2021 இறப்புகள்
பேரி பேரிசு
பேரி கிளார்க் பேரிசு (Barry Clark Barish, பிறப்பு: சனவரி 27, 1936) என்பவர் அமெரிக்க செயல்முறை இயற்பியலாளரும், நோபல் விருதாளரும் ஆவார். ஈர்ப்பு அலைகளின் ஆய்வில் இவரது பங்களிப்பு பெரிதும் போற்றப்படுகிறது.
2017 இல் இவருக்கு இராய்னர் வெய்சு, கிப் தோர்ன் ஆகியோருடன் இணைந்து "லைகோ உணர்கருவி மற்றும் ஈர்ப்பு அலைகளில் மேற்கொண்ட தீர்மானிக்கத்தகுந்த பங்களிப்புகளுக்காக" இயற்பியலுக்கான நோபல் பரிசு வழங்கப்பட்டது.
வாழ்க்கைக் குறிப்பு
பேரிசு போலந்த்தில் இருந்து ஐக்கிய அமெரிக்காவிற்குப் புலம்பெயர்ந்த யூதக் குடும்பம் ஒன்றில் நெப்ராஸ்கா மாநிலத்தில் பிறந்தார்.
வெளி இணைப்புகள்
பகுப்பு:1936 பிறப்புகள் பகுப்பு:நோபல் பரிசு பெற்ற அமெரிக்கர்கள் பகுப்பு:அமெரிக்க இயற்பியலாளர்கள் பகுப்பு:வாழும் நபர்கள் பகுப்பு:துகள் இயற்பியலாளர்கள் பகுப்பு:சார்பியல் கோட்பாட்டாளர்கள் பகுப்பு:நோபல் இயற்பியற் பரிசு பெற்றவர்கள்
கன்னிங்கைட்டு
கன்னிங்கைட்டு (Gunningite) என்பது Zn,Mn2+)SO4•H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கையிசெரைட்டு குழுவில் இடம்பெற்றுள்ள கனிமங்கள் பலவற்றில் கன்னிங்கைட்டு கனிமமும் ஒன்றாகும். 1901-1991 காலப்பகுதியில் பிரிட்டிசு கொலம்பியா பல்கலைக்கழகத்தில் பேராசிரியராகவும் கனடா நிலவியல் அளவைத் துறையைச் சேர்ந்தவருமான என்றி செசில் கன்னிங்கு என்பவரைப் பெருமைப்படுத்த கனிமத்திற்கு இப்பெயர் இடப்பட்டது.
தோற்றம்
கன்னிங்கைட்டு கனிமம் அரிதாகத் தோன்றக் கூடியதாகும். சிபேலரைட்டு கனிமத்தைக் கொண்டிருக்கும் படிவுகளின் ஆக்சிசனேற்றமடைந்த பகுதியின் உலர்ந்த பரப்புகளில் இது காணப்படுகிறது. கனடாவின் யுக்கோன் பிரதேசம், பிரிட்டிசு கொலம்பியா, நியூ பிரன்சுவிக், ஐக்கிய அமெரிக்காவின் நெவாடா மற்றும் அரிசோனா, சுவிட்சர்லாந்தின் வேலைசு, கிரீசு, அட்டிகா, செருமனியின் பாடன்-வுயர்ட்டம்பெர்கு போன்ற இடங்களின் சுரங்கங்களில் கன்னிங்கைட்டு கனிமம் கிடைக்கிறது.
மேற்கோள்கள்
பகுப்பு:மக்னீசியக் கனிமங்கள் பகுப்பு:சல்பேட்டுக் கனிமங்கள் பகுப்பு:ஒற்றைச்சரிவச்சுக் கனிமங்கள்
சிங்காநல்லூர் நகராட்சி
தமிழ்நாட்டில் கோவை மாநகராட்சி பகுதியில் அமைந்துள்ள ஓர் நகராட்சி ஆகும்.இது கோயம்புத்தூர் மாநகராட்சி யுடன் உள்ள பகுதியாகும்
மக்கள் தொகை
இந்திய மக்கள் தொகை 2011 கணக்கெடுப்பு படி சிங்காநல்லூர் நகராட்சிக்கு உட்பட்ட பகுதியில் மொத்தம் 3,24,107 பேர் வசிக்கின்றனர். இவற்றுள் 51% பெண்களும் 49% ஆண்களுகம் வசிக்கின்றனர்.
போக்குவரத்து
கோவை பெருநகர மாநகராட்சியின் கிழக்கு பகுதியில் அமைந்துள்ள ஓர் நகராட்சி சிங்காநல்லூர் ஆகும். இங்குள்ள நான்குரோடு சந்திப்பு மிகவும் முக்கியமான சாலைகளை இணைப்பதால் மிக மிக போக்குவரத்து நெரிசல் அதிகம். மேலும் புறநகர் பேருந்து நிலையமும் இங்குதான் அமைந்துள்ளது.கோயம்புத்தூர் மாநகராட்சியில் அமைந்துள்ள பத்து பேருந்து நிலையங்களுள் இது முக்கிய பேருந்து நிலையம் ஆகும்.சமீபத்தில் போக்குவரத்து நெரிசலை தீர்க்க இரட்டை வழி பாதை கொண்ட மேம்பாலம் அமைக்கப்படும் என முதலமைச்சர் எடப்பாடி திரு.பழனிச்சாமி அறிவித்தார்.அதன்படி மேம்பால தூண் அமைக்கும் பணிக்கு மண் பரிசோதனை செய்யப்பட்டு பணிகள் விரைவாக நடந்து வருகிறது.மேலும் ராமநாதபுரம் முதல் அரசு மருத்துவமனை வரை மேம்பாலம் பணிகள் மிகவும் விரைவாக நடந்து வருகிறது குறிப்பிடத்தக்கது
உழவர் சந்தை
சிங்காநல்லூர் நகராட்சியில் உழவர் சந்தை திட்டத்தை முன்னாள் முதலமைச்சர் திரு. கருணாநிதி அவர்களின் ஆட்சியில் தொடங்கப்பட்டது. மாநகரின் அருகிலுள்ள கிராமங்களில் விளையும் காய்கறி, பழங்கள். ஆகியவைகளை விற்பனை செய்ய இத்திட்டம் கொண்டுவரப்பட்டது.பிறகு இதனை அரசின் வேளாண்மை துறையுடன் முதலமைச்சர் செல்வி ஜெயலலிதா அவர்கள் இணைத்தார். இதனால் விவசாயிகள் வாழ்வில் ஒரு மாபெரும் புரட்சியை செல்வி ஜெயலலிதா கொண்டுவந்தார்.
சிங்காநல்லூர் நகராட்சி
பகுப்பு:கோயம்புத்தூர் மாவட்டம்
கொங்கானோடை
கொங்கானோடை இந்தியாவில் தமிழ் நாட்டில் நாகப்பட்டினம் மாவட்டத்திலுள்ள டச்சுக்காரர்கள் வாணிபம் புரிந்த தரங்கம்பாடி வட்டத்தில் நல்லாடை ஊராட்சிக்கு உட்பட்ட மிகச்சிறிய கிராமம் ஆகும். இங்கு சுமார் 420 மக்கள் வசித்து வருகிறார்கள்.
புதுச்சேரி மாநிலத்தைச் சேர்ந்த காரைக்காலிலிருந்து நெடுங்காடு வழியாக மயிலாடுதுறை அல்லது பொறையாரிலிருந்து சங்கரன்பந்தல் வழியாக மயிலாடுதுறை செல்லும் வழியில் நல்லாடை என்ற ஊரிலிருந்து மேற்கே சுமார் 3 கிலோ மீட்டர் தொலைவில் கொங்கானோடை அமைந்துள்ளது.
இங்குள்ள மக்களின் பிரதான தொழில் விவசாயம் ஆகும். காவிரி ஆற்றை நம்பியே இருப்பதால் தற்பொழுது விவசாயம் சிறப்பாக இல்லை. ஒரு போக சாகுபடியே நடந்து வருகிறது. விவசாய கூலிவேலை செய்பவர்கள் தான் அதிகம். வேலை இல்லாத நாட்களில் நூறு நாள் வேலை தான் இங்குள்ளவர்களுக்கு பேருதவியாக இருக்கிறது.
இங்குள்ள ஊராட்சி ஒன்றிய தொடக்கப்பள்ளியில் தற்பொழுது 15 மாணவர்கள் படித்து வருகிறார்கள்.
பகுப்பு:நாகப்பட்டினம் மாவட்டத்திலுள்ள கிராமங்கள்
கடவுளின் மகன் (திரைப்படம்)
கடவுளின் மகன் (Son of God) என்பது இயேசு கிறித்துவின் வாழ்க்கை, போதனை, துன்பங்கள், சாவு, உயிர்த்தெழுதல் போன்ற கூறுகளை உள்ளடக்கி, ஐக்கிய அமெரிக்க நாடுகளில் 2014இல் வெளியான ஒரு திரைப்படம் ஆகும். இது “விவிலியம்” என்ற பெயரில் ஒளிபரப்பான 10 பகுதிகள் அடங்கிய தொலைக்காட்சி குறுந்தொடரை அடிப்படையாகக் கொண்டு உருவாக்கப்பட்டது.
அத்தொடரை உருவாக்கியவர்கள் மாற்கு பர்னெட் (Mark Burnett) மற்றும் ரோமா டவுனி (Roma Downey) ஆவர். “கடவுளின் மகன்” திரைப்படத்தில் முந்திய தொலைக்காட்சித் தொடரிலிருந்து எடுக்கப்பட்ட பகுதிகளும், அப்போது ஒளிபரப்பாமல் விடப்பட்ட பகுதிகளும் அடங்கும்.
படத்தின் கருப்பொருள்
கடவுளின் மகன் திரைப்படத்தில் இயேசு கிறித்துவின் பிறப்பிலிருந்து, அவர் சிலுவையில் இறந்து கல்லறையில் அடக்கப்பட்ட பின் மீண்டும் உயிர்பெற்றெழுந்து விண்ணேற்றம் அடைந்தது வரையிலான நிகழ்வுகள் எடுத்துக் கூறப்படுகின்றன.
கதை விளக்கம்
”கடவுளின் மகன்” படத்தில் ஏற்கனவே ஒளிபரப்பான தொலைக்காட்சித் தொடரிலிருந்து பல காட்சிகளும் அப்போது ஒளிபரப்பாமல் விடப்பட்ட காட்சிகளும் உள்ளடங்கும். இரத்தம் சிந்தல் காட்சி, வன்முறைக் காட்சிகள் உள்ளதால் 13 வயதுக்கு உட்பட்டவர்களுக்குப் பெற்றோர் வழிகாட்டல் தேவை என்று தரம் இடப்பட்ட இப்படம் 2014, பெப்ருவரி 28ஆம் நாள் வெளிவந்தது. .
ஏற்கனவே ஒளிபரப்பான தொலைக்காட்சித் தொடரில் சாத்தான் வரும் காட்சி இருந்தது. ஆனால் திரைப்படத்தில் அக்காட்சி காட்டப்படவில்லை. இதற்குக் காரணம் அமெரிக்க அதிபர் பராக் ஒபாமாவைப் போன்று சாத்தான் தோற்றமளிக்கிறது என்று வழக்கமாக ஒபாமாவை எதிர்த்து விமரிசிக்கும் கிளென் பெக் (Glenn Beck) என்பவர் கூறியது ஆகும்.
விமர்சனங்கள்
ஏற்கனவே இயேசு கிறித்துவில் நம்பிக்கை கொண்ட மக்கள் இப்படத்தைப் பார்ப்பதன் மூலம் தமது நம்பிக்கையில் உறுதி பெறுவார்கள் என்றும், நற்செய்தி நூல்களில் கூறப்படுகின்ற இயேசுவின் வரலாற்றை இப்படம் நன்முறையில் காட்டுகிறது என்றும் விமர்சகர் கூறுகின்றனர்.
என்றாலும், இப்படம் அவ்வளவு விறுவிறுப்பாக இல்லை என்றும், சிந்தனையைக் கிளறுகின்ற விதத்தில் புதிய அணுகுமுறையைக் கையாளவில்லை என்றும் சிலர் குறை கூறுகின்றனர். எருசலேம் நகர் காட்சிகள் பிரமாதமாக இல்லை, இயேசு தண்ணீர்மீது நடத்தல் போன்ற காட்சிகள் கவர்ச்சியாக இல்லை என்றும் சிலர் விமர்சிக்கின்றனர்.
ஒரு சில காட்சிகள் கலையழகு நிறைந்த விதத்தில் எடுக்கப்பட்டுள்ளன. குறிப்பாக, இயேசு அன்னை மரியாவின் மடியில் வளர்த்தப்பட்ட காட்சியானது மைக்கலாஞ்சலோவின் தாயும் சேயும் என்ற புகழ்மிக்க பளிங்குச் சிலையைக் கண்முன் கொண்டுவருகிறது. இயேசு பற்றி நற்செய்தி நூல்கள் தருகின்ற தகவல்களும் இயேசு உலகுக்கு வழங்கிய செய்தியும் மிகத் தெளிவாக, அழுத்தமாக எடுத்துக் கூறப்படுகின்றன.
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:இயேசுவின் இறப்பு உயிர்ப்பை சித்தரிக்கும் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:ஆங்கிலத் திரைப்படங்கள்
தீன் இலாஹி
தீன் இலாஹி (அரபு دين إلهي) என்பது முகலாய  பேரரசர் அக்பரால் உருவாக்கப்பட்ட கலப்பு மதம் ஆகும். இம்மதம் கி.பி.1582ஆம் ஆண்டு உருவாக்கப்பட்டது. அக்பர் தன் ஆட்சியின் கீழ் மக்கள் மதத்தின் பெயரால் வேறுபட்டு கிடப்பதை அறிந்து அவர்களை ஒன்றிணைக்க எண்ணினார். இந்து, இஸ்லாம், கிறிஸ்துவம் மற்றும் சமணம் மதங்களை பின்பற்றும் மக்களை ஒன்றிணைக்க அவர் தீன் இலாஹி என்ற மதத்தை தோற்றுவித்தார்.
மேற்கோள்கள்
பகுப்பு:சமய பன்மைத்துவம் பகுப்பு:அக்பர் பகுப்பு:பாக்கித்தான் வரலாறு
யோமொன் மட்பாண்டம்
யோமொன் மட்பாண்டம் (縄文式土器 Jōmon-shiki Doki?) என்பது, சப்பானின் யோமொன் காலத்தில் செய்யப்பட்ட ஒருவகைப் பண்டைக்கால மட்பாண்டம் ஆகும். யோமொன் என்னும் சொல் (縄文)சப்பானிய மொழியில் "கயிற்றுக் கோலம்" எனப் பொருள்படும். இது மட்பாண்டம் செய்யும்போது கயிற்றை அழுத்தி அலங்காரம் செய்யப்படுவதைக் குறிக்கிறது. பண்டைய சப்பானின் யோமொன் காலத்தில் செய்யப்பட்ட இத்தகைய மட்கலங்களே சப்பானின் மிகப் பழைய மட்கலங்கள் எனப் பொதுவாகக் கருதப்படுகின்றது.
காலம்
தற்காலக் கியூசுவின் வடமேற்குக் கரையோரத்தில் உள்ள குகை ஒன்றில் கண்டெடுக்கப்பட்ட மட்பாண்டத் துண்டுகள் கிமு 12,700 காலப்பகுதியைச் சேர்ந்தவை என கதிர்வீச்சுக் காலக்கணிப்பு முறைமூலம் கண்டறியப்பட்டுள்ளது. யோமொன் மட்பாண்டங்கள் இதற்கும் முந்திய காலத்தைச் சேர்ந்தவை எனப் பல ஆய்வாளர்கள் கருதுகின்றனர். பல்வேறுபட்ட நுட்பங்களின் துணையுடன் செய்யப்பட்ட காலக் கணிப்புக்கள் வேறுபட்ட காலங்களைக் காட்டுவதால், இது எக்காலத்தில் செய்யப்பட்டது எனக் கண்டறிவது கடினமானது.
பண்டைய சப்பானில் யோமொன் காலம் கிமு 300 வரை இருந்தது. யோமொன் காலம் ஆறு பகுதிகளாகப் பிரிக்கப்படுகிறது. முதனிலை யோமொன் கிமு 10,500-8,000 வரையும், மிகமுந்திய யோமொன் காலம் கிமு 8,000-5,000 வரையும், தொடக்க யோமொன் காலம் கிமு 5,000-2,500 வரையும், நடு யோமொன் கிமு 2,500-1,500 வரையும், பிந்திய யோமொன் கிமு 1,500-1,000 வரையும், இறுதி யோமொன் கிமு 1,000-300 வரையும் என இப்பிரிவுகள் உள்ளன. சப்பானில் முதனிலை யோமோன் மட்பாண்டங்கள் காணப்பட்ட களங்கள் 80 வரை உள்ளன. ஆனால், பெரும்பாலான யோமொன் மட்பாண்டங்கள் அதற்குப் பிற்பட்ட காலங்களைச் சேர்ந்தவை.
இயல்புகள்
பெரும்பாலான யோமொன் மட்பாண்டங்கள் வட்டமான அடிப்பகுதியைக் கொண்டவ என்பதுடன் இவை சிறிய அளவு கொண்டவை. இது இம்மட்கலங்கள் உணவுகளைச் சமைப்பதற்குப் பயன்பட்டவை என்பதைக் காட்டுகின்றன. பிற்கால யோமொன் மட்பாண்டக் கலங்கள் கூடிய வேலைப்பாடுகள் கொண்டவை. சிறப்பாக நடு யோமொன் கால மட்கல விளிம்புகள் சிக்கலான முறையில் அலங்கரிக்கப்பட்டிருந்தன.
இவற்றையும் பார்க்கவும்
பகுப்பு:சப்பானிய மட்பாண்டங்கள் பகுப்பு:பிரித்தானிய அருங்காட்சியகத்தில் உள்ள பொருட்கள்
காமேஸ்வரம்
காமேஸ்வரம் (Kameswaram) இந்தியாவின் தமிழ்நாடு மாநிலத்தில்,    நாகப்பட்டினம் மாவட்டத்தில் உள்ள,  பாரம்பரிய விவசாயம் மற்றும் மீன்பிடி கிராமமாகும். அருகே வேளாங்கண்ணி உள்ளது. இந்த கிராமத்தில்  கீறன் ஏரி, செயின்ட் செபஸ்தியார் மேல்நிலைப் பள்ளி, கோஹஜ் மருத்துவமனை, காமேஸ்வரர் கோயில் மற்றும் அழகிய கடற்கரை உள்ளது. இங்கு விவசாயம் மற்றும் மீன்பிடித்தல் முக்கிய வணிக தொழிலாக உள்ளது.இக்கிராமம் வங்கக்கடல் ஓரத்தில் உள்ளது.
இவ்வூர் நாகப்பட்டினத்திற்கு தெற்கே சுமார் 20 கிமீ தொலைவிலும் மற்றும் வேளாங்கண்ணிற்கு தெற்கே சுமார் 10 கிமீ தொலைவிலும் உள்ளது.
காமேஸ்வரம் ஊராட்சி ஆனது, 2007ஆம் ஆண்டு முன்னாள் குடியரசுத்தலைவர் டாக்டர் ஏ.பி.ஜே அப்துல்கலாம் அவர்களிடம் இருந்து,நிர்மல் புரஸ்கார்(சுகாதாரமான ஊராட்சி) விருதைப் பெற்றுள்ளது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள கிராமங்கள்
ஸ்ரீ ஸ்ரீநிவாசன்
பத்மநாபன் ஸ்ரீகாந்த் ஸ்ரீநிவாசன் (பி. பிப்ரவரி 23, 1967, சண்டிகர், இந்தியா), கொலம்பியா மாவட்டம் சுற்று மேல் முறையீட்டு நீதிமன்றத்தில் பணி புரிகிற அமெரிக்க நீதிபதி. ஸ்டான்ஃபொர்ட் பல்கலைக்கழகச் சட்டக் கல்லூரியிலிறுந்து பட்டம் பெற்று, 2013இல் பராக் ஒபாமாவால் நீதிபதி பதவிக்கு நியமிக்கப்பட்டு மேலவையால் உறுதி செய்யப்பட்டார். இதற்கு முன் இவர் தனிப்பட்ட வழக்கறிஞராகவும், அமெரிக்க துணை அரசுத் தலைமை வழக்கறிஞராகவும் பணியாற்றியுள்ளார்.
ஸ்ரீநிவாசனின் தாயார், தந்தையார் திருநெல்வேலி மாவட்டத்தில் உள்ள திருவேங்கடநாதபுரம் என்ற கிராமத்தை சேர்ந்தவர்கள். 1960களில் இவரின் குடும்பம் அமெரிக்காவின் கேன்சஸ் மாநிலத்திற்கு குடியேறியுள்ளனர்.
உசாத்துணை
பகுப்பு:அமெரிக்க நீதிபதிகள் பகுப்பு:அமெரிக்கத் தமிழர் பகுப்பு:1967 பிறப்புகள் பகுப்பு:வாழும் நபர்கள்
இந்துஸ்தான் போட்டோ ஃபிலிம்ஸ்
இந்துஸ்தான் போட்டோ பிலிம்ஸ் , நீலகிரி மாவட்டத்திலுள்ள  ஒரே பொதுத் துறை நிறுவனமும், தெற்காசியாவில் அமைக்கப்பட்ட ஒரே பிலிம் தொழிற்சாலையுமாகும்.
துவக்கம் மற்றும் செயல்பாடு
1960ம் ஆண்டு உதகையில் உதயமான இந்நிறுவனம் 1967ம் ஆண்டு, அப்போதைய பிரதமர் இந்திரா காந்தியால் தொழிற்சாலையின் முதல் உற்பத்தி துவங்கிவைக்கப்பட்டது. இதில், 5000 தொழிலாளர்கள் நேரடியாகவும், 1 லட்சம் பேர் மறைமுகமாகவும் பயனடைந்து வந்தனர். ஆலையை விரிவுப்படுத்த எண்ணிய ஒன்றிய அரசு 500 கோடி ரூபாயில் புதிய எக்சு-கதிர் தொழிற்சாலையை, உதகை இந்து நகர் பகுதியில் அமைத்து, மேலும் பல தொழிலாளர்களுக்கு வேலை வாய்ப்பை கொடுத்தது.